
Parlamentul  României

Camera  Deputaţilor

Comisia pentru industrii                                            Comisia pentru administraţie 

            si servicii                                                     publică şi amenajarea teritoriului                                                                                                  

Bucureşti, 10.06.2014                                                          Bucureşti, 10.06.2014
Nr.4c-3/127/2010                                                                      Nr.4c-6/199/2014
BIROUL PERMANENT

AL

CAMEREI DEPUTAŢILOR



În conformitate cu prevederile art.137 din Regulamentul Camerei Deputaţilor, republicat, vă înaintăm, alăturat, Raportul comun asupra Legii pentru modificarea şi completarea Legii serviciului de salubrizare a localităţilor nr.101/2006 (reexaminare la solicitarea Preşedintelui României), trimis Comisiei pentru industrii şi servicii şi Comisiei pentru administraţie publică, amenajarea teritoriului şi echilibru ecologic, cu adresa nr. PL.x 253/2010 din 2 iunie 2014.

Prin obiectul de reglementare şi conţinut legea face parte din categoria legilor organice.
                      PREŞEDINTE,                                     VICEPREŞEDINTE,

                      Iulian IANCU                                        Laurenţiu NISTOR

RAPORT COMUN
asupra Legii pentru modificarea şi completarea 

Legii serviciului de salubrizare a localităţilor nr.101/2006

În conformitate cu prevederile art. 137 din Regulamentul Camerei Deputaţilor, republicat, Comisia pentru industrii şi servicii şi Comisia pentru administraţie publică şi amenajarea teritoriului au fost sesizate pentru dezbatere şi avizare în fond, cu Legea pentru modificarea şi completarea Legii serviciului de salubrizare a localităţilor nr.101/2006 (reexaminare la solicitarea Preşedintelui României), transmisă cu adresa nr.P.L.x 253 din 3 mai 2010.


Această lege, adoptată de Camera Deputaţilor şi de Senat, cu respectarea prevederilor art.75 şi ale art.76 alin.(2) din Constituţia României, republicată, a fost transmisă, spre promulgare, Preşedintelui României la data de 15 februarie 2014.



În temeiul articolului 77 alineatul (2) din Constituţia României, republicată, Preşedintele României a formulat o cerere de reexaminare din următoarele motive:



În cuprinsul actului normativ trimis spre promulgare, respectiv art.13 alin.(3), se prevede că „Procedura de atribuire a contractului de delegare a gestiunii pentru activităţile specifice serviciului de salubrizare se stabileşte în baza prevederilor Legii nr.51/2006, republicată”. Totodată art.34 din lege se completează cu alin.(2) care are următorul cuprins: ”Prevederile Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr.337/2006, cu nodificările şi completările ulterioare, se aplică la intrarea în vigoare a procedurii - cadru privind organizarea, desfăşurarea şi atribuirea contractelor de delegare a gestiunii serviciilor de utilităţi publice, elaborată de A.N.R.S.C. şi aprobată prin hotărâre a Guvernului, în conformitate cu dispoziţiile art.30 din Legea nr.51/2006, republicată”. Se consideră că procedura prevăzută în forma actuală a legii, lege care face trimitere la aplicarea procedurii prevăzute de Ordonanţa de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, asigură cadrul legal potrivit pentru atribuirea contractelor de delegare a gestiunii pentru activităţile specifice serviciului de salubrizare, nefiind necesară stabilirea unei proceduri distincte. 


Senatul, în calitate de primă Cameră sesizată, a adoptat Legea în şedinţa din 27 mai 20143, cu accepterea motivelor invocate în cererea de reexaminare.

În urma examinării legii, a solicitărilor formulate în cererea de reexaminare şi a opiniilor exprimate de către membrii Comisiilor, în şedinţe separate, s-a hotărât, cu majoritate de voturi, admiterea cererii de reexaminare trimisă de Preşedintele României şi să supună plenului Camerei Deputaţilor, spre dezbatere şi adoptare, Legea pentru modificarea şi completarea Legii serviciului de salubrizare a localităţilor nr.101/2006, în forma adoptată de Senat.
La şedinţa Comisiei pentru industrii şi servicii din 2 iunie 2014 au fost prezenţi 32 de deputaţi din cei 34 de membri, iar la şedinţa Comisiei Comisia pentru administraţie publică şi  amenajarea teritoriului din 3 iunie 2014 au fost prezenţi 20 de deputaţi din cei 24 de membri .

În raport cu obiectul şi conţinutul său, legea face parte din categoria legilor organice. 

     În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

PREŞEDINTE,                                          VICEPREŞEDINTE,
 Iulian IANCU                                            Laurenţiu NISTOR
 SECRETAR,                                               SECRETAR,
 Sorin TEJU                                                 Radu BABUŞ
Consilier parlamentar,                                                                                                Expert,
Silvia Vlăsceanu,                                                                                                        Nicoleta Toma

